Verdal Arbeiderparti

Verdal Arbeiderparti er Arbeiderpartiets kommuneforening i Verdal.

Den første partipolitiske arbeiderforeningen i Verdal ble stiftet i 1904. I 1910 ble det etablert et fellesstyre for arbeiderorganisasjonene i Verdal: Verdalens arbeiderlag, Stiklestad arbeiderlag og Inntrøndelagens veiarbeiderforening. På det meste var seks organisasjoner tilsluttet fellesstyret. I 1915 ble det første Verdal Arbeiderparti formelt stiftet.

Splittelsene i Arbeiderpartiet 1918–1923 førte også til fragmentering på lokalplanet. I 1927 ble Verdal forenede arbeiderparti stiftet som «en avdeling av Det norske Arbeiderparti (de forenede arbeiderpartier)».

Fra midten av 1930-årene hadde Verdal Arbeiderparti en heller dominerende stilling i kommunepolitikken. Arbeiderpartiet har også hatt to stortingsrepresentanter fra Verdal: Johan Støa og Gerd Janne Kristoffersen.

Verdal Arbeiderparti kjøpte Rostadgården på Verdalsøra i 1985.

 Referanser 

 Se også 
Liste over ordførere i Verdal

Kategori:Politikk i Verdal
Kategori:Politikk i Nord-Trøndelag
Kategori:Arbeiderpartiet
Kategori:Etableringer i 1927